张逊 (宋朝)

张逊，博州（今山东聊城西北）人。
早年丧父，被叔父抚养，后随母归魏仁浦家。太宗为晋王时，召隶帐下。太平兴国初，补左班殿直（阶官，三班使臣，小使臣，正九品）。从征太原还，迁文思副使（阶官，诸司副使，西班，从七品），再迁香药库使（阶官，诸司正使，东班，正七品）。岭南平后，交阯岁入贡，通关市。并海商人遂浮舶贩易外国物，阇婆、三佛齐、渤泥、占城诸国亦岁至朝贡，由是犀象、香药、珍异充溢府库。逊请于京置榷易署，稍增其价，听商入金帛市之，恣其贩鬻，岁可获钱五十万缗，以济经费。太宗允之，一岁中果得三十万缗。自是岁有增羡，至五十万。
雍熙二年，录其劳，迁领妫州刺史（遥郡刺史）。三年，与安忠并命为东上阁门使（阶官，横行正使，正六品）。数月，会许仲宣罢判度支，即以逊为度支使（差遣）。端拱初，迁盐铁使（差遣）。二年，授宣徽北院使（职事官，正二品）、签署枢密院事（差遣）。未几，兼枢密副使、知院事。与同列寇准不协，每奏事，颇相矛盾。
一日，逊等晚归私第，准与温仲舒并辔，有狂民迎马首拜呼万岁。街使王宾旧与逊同事晋邸，逊又尝举宾，雅相厚善，因奏民迎准拜呼万岁。准自辩：“实与仲舒同行，盖逊令宾独奏斥臣。”辞意俱厉，因互发其私。太宗恶之，下诏切责，逊左降右领军卫将军（环卫官，从三品），准亦罢职。会判右金吾街仗蔡玉冒奏富人子为州大校，黜官，命逊代掌其事。
西蜀李顺为乱，诏发兵水陆进讨，以荆渚居其要害，命逊为右骁卫大将军（环卫官，正三品）、知江陵府，赐钱二百万，白金三千两。逊既至，会峡路诸漕卒数千人聚江陵，有告其谋变以应蜀寇，府中议欲尽诛之。逊止捕首恶杨承进等二十一人斩于市，余党亲加尉抚，飞奏以闻。太宗嘉之，诏以其卒分配州郡。数月，逊卒，年五十六，时至道元年也。赠桂州观察使（赠官，正五品），归葬京师。逊小心谨慎，徒以攀附至贵显，其訏谋献替无闻焉。
妻昭应郡夫人为孝章皇后之妹。子敏中，初补供奉官。逊在宣徽，表言尝业文，愿改秩，即换大理寺丞，累至比部郎中。次子虚中，娶宗室申国公女，至供奉官、阁门祗候。敏中子先，进士及第。